Kun tutkijat saapuivat Ngogoon ensi kertaa,
he löysivät edistyneen simpanssiyhteisön.
Vuosikymmenten mittaan -
yhteisöstä kasvoi suurin koskaan tunnettu simpanssiryhmä.
Simpanssit laajensivat reviirejään, hallitsivat metsää -
ja rakensivat imperiumin.
Myös kilpailua ilmeni,
ja imperiumi jakautui.
Pieni mutta voimakas urosryhmä muodosti erillisen lauman.
Niistä tuli -
lännen simpanssit.
Vuosia yhdessä eläneistä simpansseista tuli vihollisia keskenään.
Ja nyt -
kilpailusta on tullut kuolettavaa.
SIMPANSSIEN IMPERIUMI
KESKI-NGOGO
On vain pari päivää siitä,
kun keskialueen simpanssit löysivät Pork Pien kuolleena.
Emme tiedä, ymmärtävätkö simpanssit kuoleman -
tai surevatko ne.
Pork Pien menetys on selvästi vaikuttanut yhteisöön.
Keskialueen simpanssien silmissä maailma on nyt vaarallisempi.
Christinen poikanen on yhdeksän kuukautta vanha.
Poikasen syntyessä Nadine-sisko jäi tuuliajolle.
Nyt poikanen on vanhempi -
ja se oma luonne alkaa kehittyä.
Se tuo sisältöä Nadinen elämään.
Ne ovat paitsi sisaruksia, myös parhaita ystäviä.
Ngogon ruokatarjonta on runsaimmillaan, kun tähtiomenapuut kantavat hedelmää.
Sato yhdistää simpansseja.
Jacksonilla on yhä paineita.
Abramsille on näytetty paikkansa, mutta se ei luovuta.
Jackson muistuttaa muille, kuka täällä määrää.
Kun Jackson keskittyy asemansa pönkittämiseen,
joukko muita simpansseja vahtii länsirajaa.
Ne ovat tietoisia uudesta uhkasta.
Abrams on paikalla -
monen muun aikuisen uroksen tavoin.
Ne eivät voi tietää, milloin lännen simpanssit iskevät taas.
Alfauroksen elämä ei ole helppoa.
Sillä on silti myös etunsa.
Korkea-arvoiset simpanssit pääsevät helpommin parittelemaan.
Bartolin kaltaiset aikuiset naaraat -
synnyttävät yleensä viiden tai kuuden vuoden välein.
Bartolin poika, Herzog, on nyt kuusivuotias.
Bartoli on valmis uuteen raskauteen.
Jacksonin geenit ovat varsin hyvä valinta.
Varovaisuutta tarvitaan.
Jackson on iso, voimakas ja arvaamaton.
Bartolin on suojeltava itseään ja Herzogia -
ja pidettävä Jackson rauhallisena.
Herzogia tilanne hämmentää.
Nuoren simpanssin on silti pysyteltävä lähellä emoaan,
mitä tämä tekeekin.
Jackson tekee aloitteen.
Oksaa heiluttamalla se pyytää Bartolia seuraamaan itseään -
ja parittelemaan.
Bartoli vaikuttaa halukkaalta.
Herzog yrittää keskeyttää toiminnan.
Se myöhästyy.
Jackson sai, mitä halusi.
Samoin Bartoli.
Päivä on ollut raskas.
Naarassimpanssit parittelevat monen uroksen kanssa.
Ei siis ole taattua, että juuri Jackson on poikasen isä.
Sillä on silti hyvät mahdollisuudet,
koska niin on käynyt aiemmin.
Jackson ei tiedä asiasta,
mutta Herzog on sen poika.
Simpanssit eivät aina metsästä nälän vuoksi.
Useimmiten asia on päinvastoin.
Ne metsästävät, kun ovat kylläisiä ja täynnä energiaa.
Kun tähtiomenapuu kantaa hedelmää, metsästetään kuin viimeistä päivää.
Simpanssit eivät säästele ravintoa -
tai mieti sen tarkemmin, mitä syövät.
Kun saalista tulee näin paljon, liha jaetaan poliittisin perustein.
Jacksonille tämä sukeltaja-antilooppi on tilaisuus vahvistaa asemaansa -
jakamalla ruokaa liittolaisille.
Tänään se suosii toista vaikutusvaltaista urosta.
Petersonia.
Huomionarvoista on myös, kuka jää ilman ruokaa.
Wilson on kunnianhimoinen nuori uros.
Se on vahva ja tavoitteellinen.
Jackson ei ota sitä mukaan.
Wilson hermostuu.
Liha tekee uroksista aggressiivisia.
Naaraiden on oltava varovaisia.
Christine haluaa osuutensa.
Se on valmis ottamaan riskin.
Wilson tarkkailee tilannetta.
Christine sai sen, mitä halusi.
Saako se pitää ruoan?
Wilson purkaa turhautumistaan.
Onneksi poikaseen ei sattunut.
Christinen on silti vietävä perheensä turvaan.
Tämä hiljainen metsän osa sijaitsee kaukana päälaumasta.
Christine ei silti ole yksin.
Gusista ei ole vastustamaan Wilsonia,
mutta ainakin se voi lohduttaa -
Christineä ja sen perhettä.
Abrams ei ole kyennyt haastamaan Jacksonia.
Jacksonilla on tukenaan voimakkaita liittolaisia.
Abramsilla taas ei ole tukijoita.
Nyt toinenkin nuori simpanssi -
kantaa kaunaa Jacksonille.
Tästä voi syntyä vaikutusvaltainen liitto.
Alkajaisiksi Abrams ja Wilson liittyvät länsirajalle lähtevään partioon.
Jackson ei ole mukana.
Se on vaikutusvaltainen omalla maallaan,
mutta pelkää länsirajaa.
Se kasvoi lännessä -
ja oli vuosikausia lännen simpanssien puolella.
Ryhmän jakauduttua -
Jackson hylkäsi sen noustakseen suuremman keskusryhmän alfaurokseksi.
Konfliktitilanteessa lännen simpanssit ottivat Jacksonin kohteekseen.
Se jäi eloon -
mutta kantaa yhä arpia.
Lännen simpanssit ovat uhka kaikille keskusalueen uroksille.
Jacksonille ne kantavat erityistä kaunaa.
Jackson pelkää niitä yhä.
LÄNTINEN RAJA-ALUE
Länsiraja notkuu tähtiomenoita.
Lännen simpanssit viettävät täällä yhä enemmän aikaa.
Pork Pien surmaaminen kasvatti niiden itsevarmuutta.
Osa lauman simpansseista tahtoo mennä pidemmälle.
Rollins ja Damien haluavat laajentaa lauman reviiriä.
Lännen urokset vahvistuvat.
Ne antavat näytöksiä voimistaan.
Länsi valmistautuu tekemään siirtonsa.
Richmond on toiminnan keskiössä.
Se ei ole enää alfauros, mutta se on silti pelottava hahmo.
Bergl on jälleen terve.
Se on edistynyt muutenkin.
Se hoitaa usein Garrisonin turkkia -
ja saa siltä hyviä vaikutteita.
Se on lähentynyt jopa lauman partiojohtajiin.
Paini on hyvä voimienkoetus.
Se antaa Rollinsille ja Damienille käsityksen Berglin kyvyistä.
Lauma tarvitsee joka simpanssia.
Jos se tahtoo laajentaa reviiriään,
sen on kohdattava keskusryhmä näiden reviirillä -
ja saatava se perääntymään.
Siihen tarvitaan ylivoimaa.
Siksi lauma lähtee liikkeelle sekä urosten että naaraiden voimin.
Bartoli ja Herzog ovat lähellä raja-aluetta -
päästäkseen rauhaan Jacksonilta ja muilta uroksilta.
Rauha on tarpeen.
Bartoli ei kuitenkaan aavista tulevaa.
Jos ne jäävät kiinni, Herzog voi saada surmansa.
Yksi lännen uroksista ajaa Bartolia takaa.
Bartoli joutuu eroon Herzogista.
Herzog ei kuitenkaan hylkää emoaan.
Se yrittää suojella Bartolia.
Se sai hyökkääjän huomion.
Molemmat ovat nyt ansassa latvustossa -
lännen urosten armoilla.
Lännen simpanssit eivät hyökkää.
Ne jatkavat matkaansa.
Yksinäinen perhe ei ole niiden etsimä kohde.
Bartoli ja Herzog livahtavat matkoihinsa.
Lauma etenee syvemmälle keskialueelle.
Osa simpansseista alkaa epäröidä.
Carsonille riski on liian suuri.
Poikasen turvallisuus on sille tärkeintä.
Monet naaraat ja nuoret simpanssit perääntyvät taistelun uhatessa.
Joya päättää seurata Carsonia kotiin.
Myös Berglin kannattaisi perääntyä.
Se on liian nuori ja pienikokoinen.
Bergl päättää silti jäädä.
Se on tullut itsevarmemmaksi.
Sillä on konflikti verissään.
Kumpikaan ei tiedä asiasta,
mutta se on Rollinsin poika.
Lännen urokset ovat syvällä keskialueella.
Ne aistivat vihollisen läsnäolon.
Keskialueen simpanssit on yllätetty aiemmin.
Tällä kertaa niin ei käy.
Nyt ne ovat valmiina.
Kun kaksi suurta ryhmää kohtaa kasvotusten,
lopputulos on aina arvaamaton.
Lännen simpanssit hyökkäävät.
Keskialueen simpanssit kohtaavat ne perääntymättä.
Bergl on keskellä taistelua.
Lännen simpanssit ajavat vastustajaa taaksepäin.
Osa laumasta ei äsken liittynyt taisteluun.
Keskialueen simpanssit käyvät vihdoin vastaiskuun alfauroksensa johdolla.
Jackson kohtaa vanhat kilpailijansa.
Simpanssit, jotka yrittivät tappaa sen.
Jackson ei näytä pelkoa.
Ryhmä kerääntyy sen tueksi.
Lännen simpanssit on ajettu perääntymään.
Keskialueen simpanssien rintama piti.
Jackson kuitenkin loukkaantui.
Se puolusti reviiriään.
Mutta mihin hintaan?
Tekstitys: Anne Aho